මේ නිමිත්තෙන් මීට සති දෙකකට පෙර සිට විවිධ උත්සව පැවැත්වුණු අතර එහි ප්‍රධාන සැමරුම් උත්සවය යුද හමුදාපති ලුතිනන් ජෙනරාල් දයා රත්නායක මහතාගේ ප්‍රධානත්වයෙන් ආරක්ෂක අමාත්‍යාංශ භූමියේ දී පැවැත්වෙයි.මෙම සැමරුම වෙනුවෙන් සියලුම හමුදා රෙජිමේන්තුවලට අයත් ධජවලට ශ්‍රී දන්ත ධාතූන් වහන්සේගේ, ශ්‍රී මහා බෝධීන් වහන්සේගේ සහ කිරි වෙහෙරේ ආශිර්වාදය ලබාගැනීම සිදුවිය.ඊට අමතර ක්‍රිස්තියානි, මුස්ලිම් සහ හින්දු පූජාවන් සිදු කිරීමද සිදු විය.තිස් වසරක් පුරා මෙරට පැවැති කුරිරු යුද්ධයේදී රට වෙනුවෙන් ජීවිත දානයෙන් කාය දානයෙන්, කැප වූ රණවිරුවන් සිහිපත් කර ඔවුන්ගේ සහ ඔවුන්ගේ ඥාතීන් වෙනුවෙන්ද කෘතගුණ සැලකීමේ වැඩසටහන් ක්‍රියාත්මක විය.ශ්‍රී ලංකා යුද්ධ හමුදාව එම දශක තුනක කාලයක් පුරා යුද්ධය ජයග්‍රහණය කිරීම සඳහා කළ කැපවීම අප්‍රමාණය.